Diodia virginiana

Ti Diodia virginiana ket ti sebbangan ti mula iti pamilia ti Rubiaceae, ti kadawyan a naganna iti Ingles ket Virginia buttonweed. Daytoy ket dumalapdap, nakamen a perenial nga agraman kadagiti agsumbangir a bulong, masansan a naturikan gapu ti birus a mangraut kadagiti bulong. Puraw dagiti sabong, sukog krus nga agraman kadagiti 4 a petalo. Berde dagiti bunga, masansan a tumpaw iti danum. Ti sebbangan ket mabalin nga agbalin a peste a ruot, narigat a mapaksiat gapu kadagiti agbati a parte iti sirok ti daga no paruten ti mula.

Ti Diodia virginiana ket patneng iti Kuba, Nicaragua, Mehiko, Connecticut, ken iti abagatan-tengnga ken abagatan akindaya nga Estados Unidos. Daytoy ket ammo manipud iti tunggal maysa nga estado kadagiti Golpo ken Atlantiko a pantar manipud iti Texas aginggana iti New Jersey ken dagiti pay amin nga estado iti Tennessee ken Ohio River Valley ken ti akin-abagatan a Great Plains.USDA Plants Database Ti sebbangan ket naturalisado pay iti Hapon, Taiwan ken akin-amianan a California.Kew World Checklist of Selected Plant FamiliesBiota of North America Program

 Dagiti nagibasaran 

Kategoria:Rubioideae
Kategoria:Flora ti Mehiko
Kategoria:Flora ti Kuba
Kategoria:Flora ti Akindaya nga Estados Unidos
Kategoria:Flora ti Nicaragua